3. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 142 της 18 Ιαν./28 Φεβρ. 1974 (ΦΕΚ Α΄ 53) Περί βελτιώσεως διαδικασιών τινων κατά την έκδοσιν διοικητικών πράξεων επί αντικειμένων αρμοδιότητος Υπουργείων Εθνικής Αμύνης, Οικονομικών, Εθνικής Παιδείας και Θρησκευμάτων, Δημοσίων Έργων και Δημοσίας Τάξεως. Έχοντες υπ’ όψει: 1.Τας διατάξεις της παρ.1 του άρθρ.1 του Ν.Δ.1239/1972 «περί βελτιώσεως διαδικασιών τινων κατά την έκδοσιν των διοικητικών πράξεων». 2.Την υπ’ αριθ.1333/1974 απόφασιν του Πρωθυπουργού «περί καθορισμού αρμοδιοτήτων του Υπουργού παρά τω Πρωθυπουργώ». 3.Την υπ’ αριθ.557/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών Εθνικής Αμύνης, παρά τω Πρωθυπουργώ, Οικονομικών, Εθνικής Παιδείας και Θρησκευμάτων, Δημοσίων Έργων και Δημοσίας Τάξεως, απεφασίσαμεν και διατάσσομεν: Άρθρ.1.–Τα κατωτέρω θέματα δια την ρύθμισιν των οποίων απαιτείται Π.Δ/μα, εκδιδόμενον τη προτάσει πλειόνων Υπουργών, εφεξής ρυθμίζονται δι’ αποφάσεως των αυτών Υπουργών, δημοσιευομένης δια της Εφημερίδος της Κυβερνήσεως. (Αντί της σελ.116,71(γ) Σελ.116,71(δ) Τεύχος 691-Σελ.11 Διοικητικές Πράξεις 1.Ε.κ.1-3 α.Π.Δ/τα προτάσει των Υπουργών Εθνικής Αμύνης και Οικονομικών: 1)Το υπό της παρ.3 του άρθρ.1 του Ν.Δ.81/69 «περί παροχών των στρατευσίμων οπλιτών» προβλεπόμενον θέμα, περί καθορισμού του τρόπου πληρωμής, δικαιολογήσεως των παροχών κλπ. των Εφέδρων, κληρωτών κλπ. οπλιτών». [2)Τα υπό των υπό παρ.5α΄ έως χ΄ συμπεριλαμβανομένης, του άρθρ.50 του Ν.Δ.721/1970 «περί Οικονομικής μερίμνης και λογιστικού των Ενόπλων Δυνάμεων» προβλεπόμενα θέματα, περί προμηθειών, εργολαβιών και εργασιών ενεργουμένων εν τω εσωτερικώ και τω εξωτερικώ υπό των Ενόπλων Δυνάμεων».] Το εδάφ.2 κατηργήθη, δια του  νόμ.370/1976 (κατωτ. αριθ.7). β.Π.Δ/τα προτάσει των Υπουργών Εθνικής Αμύνης και Εθνικής Παιδείας και Θρησκευμάτων: Το υπό της παρ.3 του άρθρ.2 του Νόμ.1466/1950 «περί ρυθμίσεως ζητημάτων τινών του Εθνικού Μετσοβίου Πολυτεχνείου» προβλεπόμενον θέμα «περί καθορισμού του τρόπου μορφώσεως εν τω Εθνικώ Μετσοβίω Πολυτεχνείω των εν ενεργεία Αξιωματικών του Στρατεύματος». γ.Π.Δ/τα τα προτάσει των Υπουργών Εθνικής Αμύνης, Δημοσίων Έργων και Δημοσίας Τάξεως: Το υπό του άρθρ.26 του Ν.Δ.1044/71 «περί τροποποιήσεως, συμπληρώσεως και αντικαταστάσεως διατάξεων του Α.Ν.1324/49» περί προστασίας και αποκαταστάσεων των Αναπήρων Πολέμου Οπλιτών και Θυμάτων Πολέμου «κυρωθέντος δια του Νόμ.1487/50, ως ούτος ισχύει νυν», προβλεπόμενον θέμα, περί καθορισμού κεντρικής ζώνης Πόλεων. Άρθρ.2.–Διατάξεις γενικαί, πέραν των εν τω κειμένω του παρόντος Δ/τος μνημονευομένων, προβλέπουσαι την σύμπραξιν του Πρωθυπουργού ή Υπουργού ή Υπουργών, επί πλέον των εν τω παρόντι Δ/τι καθοριζομένων, εξακολουθούν ισχύουσαι, της συμπράξεως εννοουμένης εφεξής δια την έκδοσιν της κατά τας διατάξεις του παρόντος Δ/τος προβλεπομένης αποφάσεως. Εις τον Ημέτερον επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 116,72(δ) Τεύχος 691-Σελ.12 1.Ε.κ.3 Διοικητικές Πράξεις 